Diari Oficial de la Generalitat Valenciana


Sumari del DOGV 7202, del 29-01-2014 (2014/693)

ORDE 1/2014, de 23 de gener, del conseller de Sanitat, per la qual es deleguen competències en matèria de contractació administrativa i de gestió econòmica en alguns òrgans de la Conselleria.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7202

Data del DOGV
:   29-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/693


Data del document
:   23-01-2014

Organisme emissor
:   Conselleria de Sanitat

Tipus de document
:   Ordre

Correcció d'errades

Anàlisi jurídica

ORDE 1/2014, de 23 de gener, del conseller de Sanitat, per la qual es deleguen competències en matèria de contractació administrativa i de gestió econòmica en alguns òrgans de la Conselleria. [2014/693]  
La Llei 3/2003, de 6 de febrer, d'Ordenació Sanitària, va crear l'Agència Valenciana de Salut com a organisme autònom, de caràcter administratiu, de la Generalitat, adscrit a la Conselleria de Sanitat, dotat de personalitat jurídica pròpia i plena capacitat per al compliment dels seus fins, i se li va encomanar la gestió i administració del sistema valencià de salut i de la prestació sanitària de la Comunitat Valenciana.  
Per mitjà del Decret 25/2005, de 4 de febrer, del Consell de la Generalitat, es van aprovar els estatuts reguladors de l'Agència Valenciana de Salut i s'establia un nou àmbit organitzatiu i competencial en l'orde sanitari.  
Recentment, la Llei 5/2013, de 23 de desembre, de Mesures Fiscals, de Gestió Administrativa i Financera i d'Organització de la Generalitat, ha introduït modificacions substancials en l'organització de la Conselleria de Sanitat, consistents, d'una banda, en la supressió de l'organisme autònom Agència Valenciana de Salut i, d'un altre, en l'establiment d'un període transitori en què es mantenen vigents els preceptes de la Llei d'Ordenació Sanitària que regulen els òrgans amb competències en l'àmbit dels departaments de salut, que, d'acord amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aconsellen l'establiment d'una norma de delegació de competències en matèria contractual i de gestió econòmica en distints òrgans de la Conselleria de Sanitat, tant pel que fa als seus servicis centrals com a les institucions sanitàries que en depenen, que en permeta una gestió àgil i eficaç.  
  
Tot això comporta la necessària actualització de les delegacions vigents, ja que no es corresponen amb la nova estructura organitzativa de la Conselleria, a més de la desaparició de l'Agència Valenciana de Salut.  
Finalment, el Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat, introdueix canvis organitzatius en l'estructura de la conselleria conseqüència de les disposicions previstes en l'esmentada Llei 5/2013, que deroga expressament, entre altres, el Decret 25/2005, de 4 de febrer, del Consell de la Generalitat, pel qual s'aproven els estatuts reguladors de l'Agència Valenciana de Salut.  
Analitzat el canvi organitzatiu que s'ha operat i, fent ús de les facultats conferides per l'esmentat decret i pels articles 28.k i l de la Llei 5/1983, de 30 de desembre, del Consell, i 40.1 i 3 del text refós de la Llei de la Hisenda Pública de la Generalitat,  
  
ORDENE  
  
Primer  
1. Les facultats referides a autorització de gastos del capítol I del pressupost de la Conselleria de Sanitat (gastos de personal), incloses les distintes variacions que hagen de practicar-se en les nòmines, una vegada autoritzades per raó dels oportuns actes o resolucions administratives dictades pels òrgans competents, es deleguen en els òrgans següents:  
  
1.1. Servicis centrals  
En el director o directora general de Recursos Econòmics les corresponents al personal dels servicis centrals de la conselleria i, en general, els gastos que es tramiten des dels servicis centrals, siga quin siga el seu origen.  
1.2. Departaments de salut (subprogrames 412.22 i 412.26)  
En els o les gerents dels departaments de salut, amb l'excepció següent:  
En l'Hospital de la Malva-rosa, on es delega indistintament en el o la gerent o en el subdirector o subdirectora mèdic del departament de salut.  
1.3. Salut Mental i Atenció Sanitària de Mitjana i Llarga Estada (subprograma 412.28)  
En els directors o directores mèdics de l'hospital corresponent, respecte del personal adscrit als seus respectius centres.  
1.4. En el Centre de Transfusió de la Comunitat Valenciana (subprograma 412.22).  
En el director o directora del Centre de Transfusió de la Comunitat Valenciana.   
1.5. En els servicis d'emergència sanitària (subprograma 412.22)  
En els directors o directores dels servicis.   
1.6. En els comissionats de la Conselleria de Sanitat (subprograma 412.22)  
En els mateixos comissionats o comissionades.  
1.7. Direccions territorials  
En els directors o directores territorials de la conselleria els relatius al personal de les mateixes direccions territorials, així com els relatius al personal de quota i dels funcionaris tècnics de l'Estat al servici de la sanitat local, metges, practicants, comares, fins que no passen a ser personal estatutari integrat, sempre que pertanguen als seus respectius àmbits territorials.  
Sense perjuí del que preveu el paràgraf anterior, quan este personal passe a dependre orgànicament i/o funcionalment dels distints departaments de salut, la competència quedarà delegada en els òrgans competents descrits en l'apartat 1.2 del present article.  
1.8. Centres Integrats de Salut Pública (programa 412.10)   
En els directors o directores de Salut Pública, mancomunadament amb el director o directora de Gestió Territorial de Salut Pública o, si no n'hi ha, amb el director o directora econòmic del departament de salut que territorialment corresponga, amb les excepcions següents:   
A) En Salut Pública del Departament de Salut de Vinaròs, del Departament de Salut de Castelló i Departament de Salut de la Plana, en el director o directora de Salut Pública mancomunadament amb el director o directora econòmic de l'Hospital la Magdalena.  
B) En Salut Pública del Departament de Salut de la Ribera, en el director o directora de Salut Pública mancomunadament amb el director o directora econòmic del Departament de Salut de València - Doctor Peset.  
C) En Salut Pública del Departament de Salut de Dénia, en el director o directora de Salut Pública mancomunadament amb el director o directora econòmic de l'Hospital la Pedrera.  
D) En Salut Pública del Departament de Salut de Manises, en el director o directora de Salut Pública mancomunadament amb el director o directora econòmic del Departament de Salut de València - La Fe.  
E) En Salut Pública del Departament de Salut de València - Hospital General, en el director o directora de Salut Pública mancomunadament amb el director o directora econòmic del Departament de Salut de València - Doctor Peset.  
2. A més dels òrgans descrits en l'anterior apartat 1, es delega en el subsecretari o subsecretària, en el secretari autonòmic o la secretària autonòmica de Sanitat i en els directors o directores generals, les facultats referides a gastos que siguen imputables a l'article 16, subconcepte 162.01 (formació i perfeccionament del personal), respecte del personal adscrit als seus respectius centres directius.  
En l'Escola Valenciana d'Estudis per a la Salut, les facultats seran exercides pel subsecretari o subsecretària de la Conselleria de Sanitat mancomunadament amb el subdirector o subdirectora general de l'Escola.  
3. En les delegacions es troben implícites les funcions que són necessàries per a l'autorització, disposició, obligació i proposta de pagament, relatives als gastos a què es referisquen.  
  
Segon  
1. En matèria de contractació administrativa i de gestió econòmica, les facultats referides als gastos dels capítols II (gastos de funcionament) i VI (inversions reals) es deleguen en els òrgans següents:   
1.1. Servicis centrals:  
En el secretari autonòmic o secretària autonòmica de Sanitat, subsecretari o subsecretària, directors o directores generals i subdirector o subdirectora general de l'Escola Valenciana d'Estudis per a la Salut, este últim mancomunadament amb el subsecretari o subsecretària de la Conselleria de Sanitat, els corresponents a expedients de gastos propis de les seues unitats directives, sempre que s'imputen als programes pressupostaris i centres de gestió que els corresponguen, amb un límit de 6.000.000,00 ?, sense perjuí del que preveu el paràgraf següent.  
En el secretari autonòmic o secretària autonòmica de Sanitat els corresponents a gastos dels servicis centrals per imports superiors als expressats en el paràgraf anterior.   
1.2. Direccions territorials:  
En els directors o directores territorials de la conselleria respecte dels seus propis centres de gestió, independentment del programa pressupostari, sempre que la quantia no excedisca els 150.000,00 ?.   
1.3. Salut Mental i Atenció Sanitària de Mitjana i Llarga Estada (subprograma 412.28)  
En el directors o directores mèdics mancomunadament amb el directors o directores econòmics de l'hospital respectiu.  
1.4. Centre de Transfusió de la Comunitat Valenciana (subprograma 412.22):  
En el director o directora del Centre de Transfusió de la Comunitat Valenciana mancomunadament amb el director o directora econòmic.  
1.5. Comissionats de la Conselleria de Sanitat (subprograma 412.22):   
En els mateixos comissionats o comissionades.  
1.6. Servicis d'emergència sanitàries (subprograma 412.22):  
En el director o directora del servici d'emergència sanitària corresponent, mancomunadament amb el director o directora econòmic.  
No obstant això, en el Servici d'Emergències Sanitàries de Castelló les atribucions correspondran a la del director o directora del servici d'emergències sanitàries mancomunadament amb el director o directora econòmic de l'Hospital la Magdalena.  
1.7. Prestacions externes complementàries (subprograma 412.27)   
Les facultats relatives a autorització, disposició, reconeixement d'obligacions i proposta de pagament d'expedients de gasto corresponents al subprograma pressupostari 412.27 seran exercides de la manera següent:  
a) Servicis centrals: pel director o directora general de Farmàcia i Productes Sanitaris.  
b) Departaments de Salut: pel gerent o la gerent del departament mancomunadament amb el director o directora econòmic corresponent, amb les especialitats previstes en l'apartat 2 del present article.  
No obstant això, quan es tracte d'expedients i contractes de gestió centralitzada tramitats amb càrrec a crèdits dels centres de gestió o a través de la Central de Compres de Béns i Servicis, seran aplicables les previsions contingudes en els apartats 6, 7 i 8 del present article.  
1.8. Centres integrats de Salut Pública (programa 412.10)   
En els directors o directores de Salut Pública, mancomunadament amb el director o directora de gestió territorial de Salut Pública o, a falta d'això, amb el director o directora econòmic del departament de salut que territorialment corresponga, amb les excepcions següents:   
A) En Salut Pública del Departament de Salut de Vinaròs, del Departament de Salut de Castelló i Departament de Salut de la Plana, en el director o directora de Salut Pública mancomunadament amb el director o directora econòmic de l'Hospital la Magdalena.  
B) En Salut Pública del Departament de Salut de la Ribera, en el director o directora de Salut Pública mancomunadament amb el director o directora econòmic del Departament de Salut de València - Doctor Peset.  
C) En Salut Pública del Departament de Salut de Dénia, en el director o directora de Salut Pública mancomunadament amb el director o directora econòmic de l'Hospital la Pedrera.  
D) En Salut Pública del Departament de Salut de Manises, en el director o directora de Salut Pública mancomunadament amb el director o directora econòmic del Departament de Salut de València - La Fe.  
E) En Salut Pública del Departament de Salut de València - Hospital General, en el director o directora de Salut Pública mancomunadament amb el director o directora econòmic del Departament de Salut de València - Doctor Peset.  
2. En els departaments de salut de la conselleria, les facultats en matèria de contractació administrativa i de gestió econòmica, es deleguen, en el seu respectiu àmbit d'actuació, en els o les gerents dels departaments de salut mancomunadament amb els directors o directores econòmics, amb l'excepció següent:  
En l'Hospital de la Malva-rosa, on es delega indistintament en el o la gerent o en el subdirector o subdirectora mèdic del departament de salut, mancomunadament amb el director o directora econòmic del departament o un subdirector o subdirectora econòmic del departament indistintament.  
3. Les facultats a què es fa referència en els apartats, 1.3, 1.4, 1.5, 1.6, 1.7 1.8 i 2 d'este article seran exercides sempre que els expedients i contractes que es tracte no excedisquen les quantitats màximes que s'expressen a continuació:  
- Subprograma 412.22, Assistència Sanitària: fins a 500.000,00 ?, excepte en els servicis d'emergència sanitària, on el límit serà de 300.000,00 ?.   
- Subprograma 412.27, fins a 300.000,00.  
- Subprograma 412.28, fins a 300.000,00 ?.   
- Programa 412.10, fins a 200.000 ?.  
4. En el subprograma 412.24 (Prestacions externes) les facultats es deleguen de la manera següent:  
4.1. Les referides a contractació i gastos de funcionament es deleguen en els òrgans següents:  
a) Departaments de salut: en els o les gerents dels departaments de salut mancomunadament amb els directors o directores econòmics respecte de les prestacions externes del seu departament sempre que no excedisquen els 500.000,00 ?.  
b) Direccions territorials: en els directors o directores territorials de la Conselleria de Sanitat respecte de les prestacions externes dels departaments de salut gestionats a través de contractes de gestió de servici públic per concessió, així com aquelles altres prestacions externes que els corresponguen per raó de territori sempre que no excedisquen els 300.000,00 ?.   
Així mateix es delega en els directors o directores territorials de la Conselleria de Sanitat, les prestacions externes realitzades en l'àmbit de la Salut Mental i Atenció Sanitària de Mitjana i Llarga Estada que els corresponguen per raó de territori sempre que no excedisquen els 300.000,00 ?.  
c) En el director o directora general d'Assistència Sanitària la contractació i gastos de funcionament per imports superiors als expressats en els apartats anteriors.   
4.2. Les referides a l'execució del gasto i del contracte queden delegades en els òrgans següents:   
a) En els o les gerents dels departaments de salut mancomunadament amb els directors o directores econòmics respecte de les prestacions externes del seu departament.  
b) En els directors o directores territorials de la Conselleria de Sanitat, les facultats d'execució del gasto i del contracte respecte de les prestacions externes dels departaments de salut gestionats a través de contractes de gestió de servici públic per concessió, així com aquelles altres prestacions externes que els corresponguen per raó de territori.  
Es deleguen, així mateix, en els directors o directores territorials de la Conselleria de Sanitat, les facultats d'execució del gasto i del contracte, respecte de les prestacions externes realitzades en l'àmbit de la Salut Mental i Atenció Sanitària de Mitjana i Llarga Estada que els corresponguen per raó de territori.  
c) En els òrgans descrits en l'apartat 1.6 del present article, les facultats d'execució del gasto i del contracte respecte de les prestacions externes realitzades en l'àmbit del respectiu servici de emergències sanitàries.  
5. La formalització i gestió dels contractes de gestió de servicis públics que tinguen establit cànon d'explotació a càrrec de l'adjudicatari o que comporten ingressos a favor de la Generalitat, es deleguen en els mateixos òrgans i amb les mateixes limitacions previstes en els apartats 1, 2 i 3 del present article.   
6. Les facultats referides a contractació, gastos de funcionament i inversions reals de gestió centralitzada es deleguen en el director o directora general de Recursos Econòmics, independentment del programa pressupostari, amb un límit de 86.197.049,00 ?.   
7. Es deleguen en el director o directora general de Recursos Econòmics les facultats referides a autorització del gasto corresponent a expedients de contractació tramitats a través de la Central de Compres de Béns i Servicis, independentment del programa pressupostari, amb un límit de 78.426.283,00 ?.   
8. En el cas d'expedients i contractes de gestió centralitzada tramitats amb càrrec a crèdits dels centres de gestió o a través de la Central de Compres de Béns i Servicis, una vegada l'òrgan competent per a contractar o autoritzar el gasto haja exercit les seues atribucions, les facultats d'execució del gasto i del contracte queden delegades en els òrgans que corresponga en virtut del que preveu el present article, sense límit quantitatiu.  
9. Als efectes previstos en el present article, s'entendrà com a gastos dels servicis centrals, els propis dels centres directius de la conselleria, tant imputables a programes i subprogrames pressupostaris sense estructura territorial descentralitzada, com els relatius als centres de gestió denominats «Servicis Centrals», i s'entendrà com a gastos de gestió centralitzada els relatius al centre de gestió denominat «Gestió Delegada» o aquells que es tramiten pels servicis centrals amb càrrec als propis centres de gestió.  
10. Les facultats referides a contractació, gastos de funcionament i inversions reals de tots els programes i subprogrames pressupostaris de la conselleria, que per quantia no hagen sigut delegades en els òrgans directius dels propis centres de gestió, correspondran al/a la director/a general de Recursos Econòmics.  
11. En la delegació de facultats es troben implícites totes aquelles que siguen necessàries per a l'autorització, disposició, obligació i proposta de pagament relatives als gastos a què es referisquen, així com expressament totes les atribucions que la legislació vigent sobre contractació administrativa d'obres, servicis, subministraments i gestió de servicis públics assigna a l'òrgan de contractació, amb les especificitats previstes en el present article.  
  
Tercer  
Les facultats referides a gastos del capítol III (gastos financers) es deleguen en el director o directora general de Recursos Econòmics.  
La resolució d'expedients de reclamació d'interessos de demora, en aquells casos en què resulte denegatòria, es delega en els mateixos òrgans que tenen atribucions delegades per a l'autorització del tipus de gastos que donen origen a la reclamació, per raó del que disposa esta orde.  
  
Quart  
1. Les facultats referides a gastos dels capítols IV (transferències corrents) i VII (transferències de capital), una vegada autoritzats els seus respectius actes administratius o negocis jurídics pels òrgans competents, correspondran al secretari autonòmic o secretària autonòmica de Sanitat, independentment del centre de gestió a què s'imputen, amb les excepcions següents:  
1.1. Es delega en el director o directora general de Farmàcia i Productes Sanitaris els gastos corresponents a reintegrament de gastos per assistència sanitària i ajudes de pròtesi i vehicles per a persones discapacitades, per quantia superior a 6.000,00 euros.  
Així mateix es delega en el director o directora general de Farmàcia i Productes Sanitaris els gastos relatius a les línies de subvenció Servici Farmacèutic Sociosanitari i Atenció Farmacèutica Sociosanitària.  
Es delega en les direccions territorials de la Conselleria de Sanitat els gastos relatius a la línia de reintegrament de gastos per assistència sanitària i d'ajudes de pròtesi i vehicles per a persones discapacitades fins una quantia màxima de 6.000,00 ?.  
En el supòsit de reintegraments de gastos autoritzats pel director o directora general de Farmàcia i Productes Sanitaris amb càrrec als centres de gestió de les direccions territorials de la Conselleria de Sanitat, es faculta estes últimes perquè autoritzen les propostes comptables corresponents per a l'execució de l'expedient de gasto.  
1.2. Es delega en els directors o directores territorials de la Conselleria de Sanitat la gestió dels gastos de transferències corrents del subprograma 412.23 (Prestacions farmacèutiques) relatius a les línies de prestacions farmacèutiques, reintegraments de prestacions farmacèutiques, sense limitació quantitativa.   
1.3. En matèria de transferències corrents del subprograma 412.24 (Prestacions externes) i del subprograma 412.27 (Prestacions externes complementàries) es delega en els directors territorials de la conselleria, en el seu respectiu àmbit territorial, la gestió dels gastos relatius a reintegraments de gastos per assistència quirúrgica, pla de garantia de no-demora i ajudes per desplaçaments.  
2. En la delegació de facultats regulades en el present article es troben incloses totes les atribucions necessàries per a l'autorització, disposició, obligació i proposta de pagament dels gastos a què es referixen.  
  
  
Quint  
La formalització dels documents relatius a ingressos pressupostaris i de fons extrapressupostaris es delega en el director o directora general de Recursos Econòmics.  
En els contractes que comporten el pagament de contraprestacions econòmiques a favor de la Generalitat o preveuen la repercussió al contractista de gastos o quantitats prèviament satisfetes per la Generalitat, la gestió i recaptació dels ingressos associats a estos contractes correspondrà al director o directora general de Recursos Econòmics.  
Així mateix, es delega en els òrgans descrits en l'article 2 d'esta orde, la formalització dels documents relatius a ingressos pressupostaris i extrapressupostaris que siguen conseqüència d'expedients sancionadors en matèria sanitària, de reintegrament d'havers del personal adscrit als seus respectius centres, d'abonaments de facturació, d'anuncis de licitació i formalitzacions per pagaments tramitats a través de bestretes de caixa fixa.  
La formalització de propostes de pagament extrapressupostaris es deleguen en els mateixos òrgans i amb les limitacions previstes en l'article 2 d'esta orde.  
  
Sext  
Sense perjuí del que preveu el Decret 24/1998, de 10 de març del Govern Valencià, pel qual es regulen els fons de caixa fixa, així com en les disposicions que el despleguen, les competències encomanades als secretaris generals o unitats equivalents, s'entendrà que, en el cas de la Conselleria de Sanitat, corresponen als òrgans següents:  
1. Al director o directora general de Recursos Econòmics respecte de les caixes fixes adscrites als òrgans descrits en l'article 2, apartat 1.1 d'esta orde.   
2. Als òrgans descrits en els apartats 1.2, 1.3, 1.4, 1.5, 1.6, 1.7, 1.8 i 2 de l'article 2 de la present orde, respecte de les caixes fixes adscrites als seus respectius centres de gestió.  
  
Sèptim  
Sense perjuí del que preveu el Decret 24/1997, d'11 de febrer, del Govern Valencià, sobre indemnitzacions per raó del servici, així com les disposicions que el despleguen, les atribucions encomanades als subsecretaris, secretaris generals i directors generals, s'entendran referides pel que fa a la Conselleria de Sanitat als òrgans descrits en l'article 2 de la present orde, respecte del personal adscrit als seus respectius centres.  
  
  
Octau  
En les resolucions i actes que s'adopten en virtut del que preveu esta orde es farà constar expressament que es dicten fent ús de facultats delegades i es consideraran a tots els efectes dictats per l'òrgan delegatori.  
  
  
Novè  
Les delegacions d'atribucions i funcions aprovades per mitjà d'esta orde s'entenen sense perjuí de les facultats de l'òrgan delegatori per a avocar el coneixement i resolució de tots els assumptes que crega oportuns, i pot així mateix revocar la delegació en qualsevol moment, de conformitat amb el que establixen els articles 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 63.5 de la Llei 5/1983, de 30 de desembre, del Consell.  
  
Deu  
En cas de vacant, absència o malaltia dels òrgans en què s'efectuen les delegacions, la suplència serà exercida de la manera següent:  
  
1. Servicis centrals:  
En l'orde establit, per a les substitucions, en el Reglament Orgànic i Funcional de la Conselleria de Sanitat.   
2. Departaments de salut (412.2, tots els subprogrames):  
Pels subdirectors o subdirctores mèdics del departament de salut, directors o directores assistencials, directors o directores mèdics, directors o directores d'Atenció Primària o pels directors o directores d'Infermeria, indistintament, respecte dels gerents dels departaments de salut, excepte en els supòsits regulats en l'article primer de la present orde, en els quals la suplència podrà ser exercida, a més, pels directors o directores econòmics.  
Pels subdirectors o subdirectores econòmics o, a si no n'hi ha, pel cap de servici o responsable de contractació o de gestió econòmica del departament, respecte dels directors o directores econòmics.  
En l'Hospital de la Malva-rosa el subdirector o subdirectora mèdic del departament de salut serà suplit pel director o directora d'Infermeria de l'hospital, excepte en els supòsits regulats en l'article primer d'esta orde, en què podrà ser suplit, a més, pel director o directora econòmic del departament.  
3. Salut Mental i Atenció sanitària de Mitjana i Llarga Estada (subprograma 412.28):  
Pel director o directora econòmic o, si no n'hi ha, pel director o directora d'Infermeria respecte al director o directora mèdic, excepte en els supòsits regulats en l'article Segon d'esta orde, en els quals la suplència d'este últim serà exercida pel director o directora d'Infermeria.  
Pel cap de servici o responsable de contractació o de gestió econòmica de l'hospital, respecte del director o directora econòmic.  
4. Centre de Transfusió de la Comunitat Valenciana:  
Pel director o directora econòmic o, si no n'hi ha, pel director o directora d'Infermeria o pel subdirector o subdirectora d'Infermeria respecte del director o directora del centre de transfusió, excepte en els supòsits regulats en l'article Segon d'esta orde, en els quals la suplència d'este últim serà exercida pel director o directora d'Infermeria o pel subdirector o subdirectora d'Infermeria.  
Pel cap de servici o responsable de contractació o de gestió econòmica del Centre de Transfusió, respecte del director o directora econòmic.  
5. Comissionats de la Conselleria de Sanitat:  
Pel director o directora general d'Assistència Sanitària respecte del comissionat o comissionada.  
6. Servicis d'emergència sanitària:   
Pel director o directora econòmic o pel coordinador o coordinadora mèdic de servici per orde d'antiguitat, indistintament, respecte del director o directora del servici d'emergències sanitàries, excepte en els supòsits regulats en l'article Segon d'esta orde, en els quals la suplència d'este últim serà exercida pel coordinador o coordinadora mèdic de servici per orde d'antiguitat.  
Pel cap de servici o responsable de contractació o de gestió econòmica del servici d'emergències, respecte del director o directora econòmic.  
7. Direccions territorials:  
Pel secretari o secretària territorial respecte del director o directora territorial quant a les competències delegades per mitjà d'esta orde.  
Pel cap de servici o responsable de contractació o de gestió econòmica, respecte del secretari o secretària territorial.  
8. Centres Integrats de Salut Pública (programa 412.10):  
Pel coordinador o coordinadora de Salut Pública o, si no n'hi ha, pel coordinador o coordinadora veterinari per orde d'antiguitat, respecte del director o directora de Salut Pública, del director o directora de gestió territorial de Salut Pública o director o directora econòmic, segons el cas.   
  
Onze  
Les referències efectuades a programes i subprogrames pressupostaris, així com a centres de gestió concrets en la present Orde s'entendran adaptades a l'estructura orgànica i funcional del pressupost de la Conselleria de Sanitat que s'aprove en la Llei de Pressupostos de la Generalitat per a cada exercici.  
  
Dotze  
Es faculta el secretari autonòmic o secretària autonòmica de Sanitat perquè dicte les instruccions necessàries per a l'aplicació d'esta orde.  
  
Tretze  
Esta orde entrarà en vigor l'endemà de la publicació en el Diari Oficial de la Comunitat Valenciana.   
  
DISPOSICIÓ DEROGATÒRIA  
  
Queden revocades totes les normes del mateix rang o d'un rang inferior que s'oposen a esta orde.   
  
València, 23 de gener de 2014  
  
El conseller de Sanitat,  
MANUEL LLOMBART FUERTES